
2021 елның 1 кварталында Татарстан Республикасы салым органнары тарафыннан идарә ителә торган керемнәр узган елның шушы чорына карата 28,5 млрд. сумга, ягъни 15,5% ка, шул исәптән республиканың берләштерелгән бюджетына – 14,7 млрд. сумга, ягъни 28,4%ка арткан. Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы буенча Федераль салым хезмәте идарәсе җитәкчесе Марат Сафиуллин хәбәр итте.

Киңәшмәне Татарстан Республикасы Президенты Рөстәм Миңнеханов үткәрде. Видеоконференцэлемтә режимында киңәшмәдә республиканың барлык муниципаль районнары да катнашты.

Шулай итеп, 2021 елның 1 кварталында Татарстан Республикасы салым органнары белән идарә итә торган керемнәр 212 млрд.сум (2020 елның 1 кварталы өчен – 183,5 млрд. сум) кергән. 1 кварталда федераль бюджетка – 145,4 млрд.сум (2020 елның 1 кварталы өчен – 131,6 млрд. сум), ТР берләштерелгән бюджетына – 66,6 млрд. сум (2020 елның 1 кварталы өчен – 51,9 млрд. сум) кергән.

Федераль бюджетка күчерелгән салымнар өлеше 1 квартал нәтиҗәләре буенча 69% тәшкил иткән, димәк, республиканың берләштерелгән бюджетына барлык түләүләрнең 31%ы кергән.

Марат Сафиуллин сүзләренә караганда, табышка салым һәм файдалы казылмалар чыгаруга салым (нефть) буенча керемнәрнең иң күбе артуы күзәтелә, бу икътисадта торгызу процессларының салым өлкәсенә һәм республика өчен стратегик товарларга бәяләр конъюнктурасын яхшыртуга уңай йогынты ясавын раслый.

НДПИ – 101,3 млрд. сум (үсеш – 16,7%), НДС – 32,7 млрд.сум (кимү – 4%), табышка салым – 30,3 млрд. сум (үсеш – 37%), НДФЛ – 19,3 млрд. сум (1,2%), Оешмалар мөлкәтенә салым – 3,5 млрд. сум (үсеш – 39,3%), җир салымы – 1,8 млрд. сум (2,9%), транспорт салымы – 0,7 млрд. сум (10,7% кимү).

Республиканың нефть, газ, химия комплексы үсеш локомотивы булды, ул барлык керемнәрнең 57%ын тәэмин итте. Шул ук вакытта, пандемия белән бәйле кыенлыкларны әлегә хәл итмәгән тармаклар да бар, шуңа бәйле рәвештә, алар буенча салым керемнәре узган елгыдан азрак, диде Марат Сафиуллин.

Татарстан Идел буе федераль округында салым түләүләре һәм иминият кертемнәре күләме буенча лидер булып кала, ә идарә элеккечә үк Федераль салым хезмәте рейтингында иң нәтиҗәле төбәк салым органнары рәтендә, дип хәбәр итте Федераль салым хезмәтенең ТР идарәсе җитәкчесе.

«Агымдагы ел безнең өчен җиңел булмаячак – бюджетлар киеренке кабул ителде. Шуңа күрә салым органнары өчен иң мөһим бурыч – бизнеска артык административ басым ясамыйча гын, өстәмә табышларны мобилизацияләү юлларын һәм инструментларын эшләү. Бу эштә урыннарда хакимият органнары, һөнәри берләшмәләр һәм тармак берләшмәләре белән актив хезмәттәшлек итәргә кирәк. Бу табышка салымга тулысынча карый. Аның республика бюджетына керүе 2020 елның 1 кварталы белән чагыштырганда 1,6 тапкырга (үсеш - 9,9 млрд. сум) арткан", - диде Марат Сафиуллин.

Физик затлар кеременә салым (НДФЛ) турында сөйләгәндә, ул түбәндәгеләрне хәбәр итте: әлеге салым 2020 елның гыйнвар-март айларында 1,2% ка (+227,6 млн. сум) арткан.

"НДФЛ күләме буенча Татарстан Идел буе федераль округында ышанычлы рәвештә алда бара. Әмма республикада салым керемнәре динамикасы хезмәт хакы фонды динамикасыннан түбән. Моннан тыш, Татарстан 2020 елда тормыш сыйфаты буенча Россиядә 4 нче урынны алды. Бу факторлар гражданнар керемнәре һәм НДФЛ керү арасындагы аерма турында сөйли. Цифрлы технологияләр үсеше якын киләчәктә үк керемнәрнең бу сегментында җитди халәткә китерәчәгенә шикләнмим. Үз ягыбыздан, булган мәгълүмат ресурслары базасында Без «хезмәт хакы» салымнары буенча салым аермалары булган түләүчеләргә карата контроль-аналитик чараларны көчәйтәбез, бер үк вакытта «күләгәдәге» хезмәт хакын легальләштерү буенча ведомствоара комиссиянең эш форматына үз салым йөкләмәләрен төгәлләштерүгә стимуллаштыру буенча эш бирүчеләр белән аргументлаштырылган диалог ягына төзәтмәләр кертәбез», - диде Марат Сафиуллин.

Бүгенге көндә Татарстанда 118 меңнән артык граждан һөнәри керемгә салым куллана. Түләүләр саны һәм керемнәр суммасы республикада шактый темплар белән арта. "Без 2019 елда НДФЛ түләгән, ә 2020 елда һөнәри керемгә салым түләүгә күчкән гражданнар буенча анализ үткәрдек, һәм, һичшиксез, шуны әйтә алабыз: республиканың берләштерелгән бюджеты югалтулары үзмәшгульләр өчен салым керемнәре белән тулысынча каплана", - диде Марат Сафиуллин.

Әйтик, 13 апрельгә республикада 118449 үзмәшгульлек очрагы теркәлгән (2020 елның 13 апреленә – 62117 кеше. 2021 елның 13 апреленә 180,7 млн. сум (2020 елның 13 апреленә – 78,1 млн. сум) һөнәриь керемгә салым килә. Шулай итеп, НПД үсеше 102,6 млн. сум тәшкил итте (2,3 тапкыр).
Марат Сафиуллин 1 квартал 2021 елның 1 кварталындагы салымнар турында: Барлык кертемнәрнең 57%ын тәэмин итүче нефть-газ комплексы үсеш локомотивы булды